Urbodomo de Säynätsalo

La tielnomata urbodomo de Säynätsalo aŭ komunuma domo de Säynätsalo estas publika domo, planita de la arkitekto Alvar Aalto. Ĝi situas en Säynätsalo, eksa komunumo kaj nuna urboparto de Jyväskylä sur la samnoma insulo Säynätsalo. Malgraŭ la nomo ĝi nuntempe ne estas oficiala komunuma administrejo, ĉar en 1993 la komunumo Säynätsalo estis ligita al Jyväskylä. Oni komencis konstrui la komplekson en 1949, kaj ĝi estis inaŭgurita en 1952. La konstruaĵo estas unu el la plej gravaj vidindaĵoj de la urbo Jyväskylä. En ĝi situas ankaŭ biblioteko - unu el la subbibliotekoj de la urba biblioteko de Jyväskylä. El la aktiva uzo forigitajn partojn de la domo oni nun povas lupreni por kunvenoj. En iuj kazoj la vizitantoj povas ankaŭ tranokti tie. La domon oni ofte mencias kiel ekzemplo pri la arĥitekturo kaj ĝia konstruepoko. La domo estas unu el la plej gravaj el la planaĵoj de Aalto. Ĝiaj eksteraj muroj estas ruĝbrikaj. Arkitekturaj vizitantoj frekventas en la domo. La domo estas trietaĝa. Ĝi havas internan korton. Ekzistas grundoŝtupoj aŭ "herbejaj ŝtupoj", kiuj memorigu pri la amfiteatrejoj. La komunumdomo de Säynätsalo havas trajtojn el la finnlanda popola arkitekturo sed ankaŭ el la modernisma stilo brutalismo. Aalto mem elektis ankaŭ la ĉambrajn plantojn kaj iliajn lokojn. La domo estas konstruita sur arbara deklivo.